**Ministru kabineta noteikumu projektu**

**"Grozījumi Ministru kabineta 2014.gada 11.februāra noteikumos Nr.95**

**"Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"" un**

**"Grozījumi Ministru kabineta 2014.gada 11.februāra noteikumos Nr.96**

**"Nodokļu un citu maksājumu reģistrēšanas elektronisko ierīču un iekārtu lietošanas kārtība"" sākotnējās ietekmes novērtējuma ziņojums (apvienotā anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Ministru kabineta noteikumu projekti izstrādāti:   * lai pagarinātu sabiedriskajam transportam jaunajām tehniskajām prasībām atbilstošu elektronisko ierīču un iekārtu lietošanas uzsākšanas termiņu; * lai noteiktu kārtību, kādā veselības aprūpes pakalpojumu sniedzēji un pasta pakalpojumu sniedzēji, kuri izmanto pasta sūtījumu saņemšanas iekārtas (pakomātus), var sagatavot un izsniegt elektroniski sagatavotas Valsts ieņēmumu dienestā (turpmāk – VID) reģistrētās kvītis ar VID ģenerētiem numuriem; * lai noteiktu, ka nodokļu maksātājiem, izvēloties saimnieciskās darbības veidam atbilstošas konstrukcijas elektroniskās iekārtas veidu, turpmāk nebūs jāņem vērā apmērs darījumu vērtībai, kas reģistrēta, izmantojot nodokļu maksātāja reģistrētās nodokļu un citu maksājumu reģistrēšanas elektroniskās ierīces un iekārtas.   Ministru kabineta noteikumi stāsies spēkā pēc to pieņemšanas Ministru kabinetā. |
|  | | |  |
| **I. Tiesību akta projekta izstrādes nepieciešamība** | | | |
| 1**.** | Pamatojums | | Ministru kabineta noteikumu projekti izstrādāti pēc Finanšu ministrijas, VID, Satiksmes ministrijas un Veselības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 1. Ar 2016.gada 27.septembra grozījumiem Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” (turpmāk – Ministru kabineta noteikumi Nr.96) un 2017.gada 10.janvāra grozījumiem Ministru kabineta 2014.gada 11.februāra noteikumos Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” (turpmāk – Ministru kabineta noteikumi Nr.95) pasažieru pārvadāšanas transporta nozarei pēc Satiksmes ministrijas ierosinājuma tika noteikts divu gadu pārejas periods minētajos noteikumos noteikto nodokļu un citu maksājumu elektronisko ierīču un iekārtu (turpmāk – elektroniskās ierīces un iekārtas) tehnisko prasību un lietošanas kārtības ieviešanai. Pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās kases aparātus, hibrīda kases aparātus un kases sistēmas atbilstoši Ministru kabineta noteikumiem Nr.95 un Ministru kabineta noteikumiem Nr.96 ir jāsāk lietot ne vēlāk kā 2019.gada 1.janvārī.  Pārejas periods tika noteikts, ņemot vērā Satiksmes ministrijas sniegto informāciju par plānoto braukšanas atvieglojumu uzskaites un norēķinu sistēmas ieviešanu saskaņā ar Ministru kabineta 2015.gada 31.marta noteikumiem Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” (turpmāk – Ministru kabineta noteikumi Nr.153), kā arī plānoto e-talonu sistēmas atjaunošanu un pielāgošanu Rīgas pilsētas pašvaldībā.  Ministru kabineta 2017.gada 27.jūnija noteikumos Nr.371 “Braukšanas maksas atvieglojumu noteikumi” (ar kuriem spēku zaudēja Ministru kabineta noteikumi Nr.153) ir noteikts, ka Satiksmes ministrija (Autotransporta direkcija) līdz 2019.gada 31.decembrim nosaka pasažieru, kuri šajos noteikumos noteiktajā kārtībā ir tiesīgi izmantot braukšanas maksas atvieglojumus, elektroniskās identifikācijas risinājumu un identifikācijas līdzekli reģionālās nozīmes maršrutu sabiedriskajos transportlīdzekļos. Termiņš minēto pasažieru elektroniskās identifikācijas risinājuma ieviešanai ir 2021.gada 1.janvāris. Republikas pilsētu pašvaldības, kas pilsētas nozīmes maršrutos nenodrošina tādu pasažieru braucienu elektronisku uzskaiti, kuriem noteikti braukšanas maksas atvieglojumi, attiecīgo sistēmu ievieš līdz 2020.gada 31.decembrim.  Satiksmes ministrija norāda, ka pasažieru braukšanas maksas atvieglojumu uzskaites sistēmai ir jābūt savietojamai ar sniegto sabiedriskā transporta pakalpojumu uzskaiti elektroniskajās ierīcēs un iekārtās, līdz ar to secinot, ka sabiedriskā transporta pakalpojumu uzskaites sistēmas tehnisko prasību noteikšana pirms minētās sistēmas ieviešanas ir nelietderīga, jo līdz ar risinājuma ieviešanu būtu nepieciešams veikt izmaiņas elektronisko ierīču un iekārtu programmās un pievienot tām identifikācijas līdzekļu nolasīšanas iekārtas vai pat būtu jāiegādājas jaunas elektroniskās ierīces vai iekārtas.  Satiksmes ministrija nepieciešamību pagarināt nodokļu un citu maksājumu reģistrēšanas elektronisko ierīču un iekārtu ieviešanas termiņu sabiedriskajam transportam līdz 2021.gada 1.janvārim pamato arī ar plānoto iepirkumu sabiedriskā transporta pakalpojumu sniegšanai reģionālās nozīmes autobusu maršrutos no 2021.gada un tajā izvirzītajām paaugstinātas kvalitātes prasībām, kuru izpildei būs nepieciešamas izmaiņas reģionālajos autobusos izmantoto elektronisko ierīču un iekārtu programmatūrā un programmās, piemēram, lai apstrādātu vienotas elektroniskas abonementa biļetes, elektroniskus identifikācijas līdzekļus, vienotās biļetes un nodrošinātu sadarbspēju ar *GPS* un videonovērošanas sistēmām. Tā kā minētā iepirkuma konkursa nolikums vēl nav izstrādāts un vēl nav definētas prasības, kas pārvadātājiem būs jānodrošina, kā arī citas būtiskas ar pakalpojumu sniegšanu saistītas kvalitātes prasības, Satiksmes ministrijas ieskatā pašlaik ieviest jaunajām prasībām atbilstošas nodokļu un citu maksājumu reģistrēšanas elektroniskās ierīces un iekārtas, kompensējot pārvadātājiem radušos izdevumus, nav lietderīgi, jo minētās elektroniskās ierīces vai iekārtas pēc jauno sabiedriskā transporta prasību ieviešanas būs jāpilnveido vai jānomaina.  Ministru kabineta noteikumu Nr.95 tehniskās prasības tika ieviestas, lai ierobežotu iespējas manipulēt ar elektronisko ierīču un iekārtu programmatūru, iejaukties tās konstrukcijā ar mērķi samazināt budžetā maksājamo nodokļu summu. Daudz stingrākās tehniskās prasības tika noteiktas, lai samazinātu nodokļu maksātāju pārkāpumu daudzumu, raksturu un biežumu.  Konkrētajā situācijā ir pamatoti un izdevīgi sabiedriskā transporta nozarei pagarināt prasību ieviešanas termiņu vēl uz diviem gadiem, lai neveidotos būtiskas izmaksas, nozares uzņēmumiem iegādājoties prasībām atbilstošas ierīces vai iekārtas un vienlaicīgi izstrādājot jaunu ierīču un iekārtu modeļus, kas atbilstu arī izvirzītajām prasībām nozares uzņēmumiem saistībā ar braukšanas atvieglojumu elektroniskās identifikācijas risinājumu un plānoto iepirkumu pakalpojumu sniegšanai reģionālās nozīmes maršrutos.  Tādējādi Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošanas uzsākšanas termiņu sabiedriskā transporta nozarē ir nepieciešams pagarināt no šobrīd noteiktā termiņa – 2019.gada 1.janvāra – līdz 2021.gada 1.janvārim.  Ņemot vērā minēto, nepieciešams Ministru kabineta noteikumus Nr.95 papildināt ar 73.2punktu un grozīt 73.1 un 74.2punktu, kā arī svītrot Ministru kabineta noteikumu Nr.96 141.7punktu *(noteikumu projekta 13.punkts)*.  2. Valsts kapitālsabiedrības, kurās valsts kapitāla daļu turētājs ir Veselības ministrija, kā arī privātie komersanti, kuri sniedz veselības aprūpes pakalpojumus, ņemot vērā darījumu vērtību, kas reģistrēta, izmantojot nodokļu maksātājam reģistrētās elektroniskās ierīces un iekārtas, sniegto veselības pakalpojumu reģistrēšanai izmanto saimnieciskās darbības veidam atbilstošas konstrukcijas elektroniskās ierīces vai iekārtas vai izsniedz VID reģistrētās kvītis.  Veselības aprūpes pakalpojumu sniedzēji izmanto arī speciāli izstrādātas datorsistēmas, piemēram, “Ārsta birojs” vai “BlueBridge”, ar kurām tiek nodrošināta veselības aprūpes procesa uzskaite – datorsistēmā reģistrē pacientus, tiem sniegtos pakalpojumus un veiktās manipulācijas, apmaksas uzskaiti, datu nodošanu komersanta grāmatvedībai un Nacionālā veselības dienesta sistēmai VIS (Veselības vadības informācijas sistēma).  Izvērtējot Veselības ministrijas un Veselības aprūpes darba devēju asociācijas priekšlikumu veselības aprūpes pakalpojumu sniedzējiem noteikt tiesības nelietot elektroniskās ierīces un iekārtas, izsniedzot speciālas VID reģistrētās elektroniskās kvītis, tika ņemts vērā, ka valsts finansētie veselības aprūpes pakalpojumi jau šobrīd pastāvīgi tiek uzraudzīti, izmantojot Nacionālā veselības dienesta Veselības vadības informācijas sistēmu. Turklāt Veselības ministrija ir ieplānojusi nākamajā e-veselības sistēmas attīstības posmā integrēt arī norēķinus par pakalpojumu, tādējādi būs iespējams veidot jaunus elektroniskās informācijas aprites risinājumus un papildu kontroles mehānismus. Ieviešot reģistrētās elektroniskās kvītis, samazināsies administratīvais slogs, sagatavojot Gada ienākumu deklarāciju, jo veselības pakalpojumu sniedzējiem tajās iekļauto informāciju būs jānosūta VID elektroniskajā deklarēšanas sistēmā, iesniedzot pārskatu par kvīšu izlietojumu.  Tādējādi ir izstrādāts Ministru kabineta noteikumu Nr.96 grozījumu projekts, kas paredz veselības pakalpojumu sniedzējiem tiesības nelietot elektroniskās ierīces vai iekārtas, par jebkuru darījumu (arī, piemēram, gultas vietas apmaksa) saņemtās samaksas apliecināšanai izsniedzot VID reģistrēto elektronisko kvīti un pēc darījumu partnera pieprasījuma, ja tas tehniski iespējams, to nosūtot uz darījumu partnera norādīto saziņas līdzekli vai izsniedzot darījumu partnerim reģistrētās elektroniskās kvīts izdrukātu kopiju papīra dokumenta formā. Jaunais regulējums paredz, ka reģistrētās elektroniskās kvītis būs jānoformē ar VID elektroniskajā deklarēšanas sistēmā ģenerētiem numuriem. VID elektroniskā deklarēšanas sistēma ģenerētos numurus piešķirs sākot no 2019.gada. 1.februāra.  Ministru kabineta noteikumu Nr.96 grozījumu projekts paredz, ka veselības pakalpojumu sniedzēji VID iesniedzamajā pārskatā par reģistrēto kvīšu izlietojumu (gan par papīra dokumenta formā, gan elektroniski sagatavotām kvītīm) tiks norādīta detalizēta informācija par katru kvīti – pakalpojuma saņēmējs, sniegtais pakalpojums un maksājuma vērtība. Veselības aprūpes pakalpojumu sniedzējs pārskatā par reģistrēto kvīšu izlietojumu norāda informāciju par saņemtā pakalpojuma informācijas nosūtīšanu VID iekļaušanai Gada ienākumu deklarācijā iedzīvotāju ienākuma nodokļa pārmaksas atmaksas aprēķina veikšanai. VID veiks informācijas par fizisko personu saņemtajiem pakalpojumiem apstrādi ar mērķi tās iekļaušanai fiziskās personas Gada ienākumu deklarācijā.  Jaunā formāta pārskatu par reģistrēto kvīšu izlietojumu nodokļu maksātāji iesniegs, sākot ar periodu par 2019.gada 1.ceturksni.  Kvīšu numurēšana ar VID elektroniskās deklarēšanas sistēmā ģenerētiem numuriem un pārskatā par kvīšu izlietojumu norādītā detalizētā informācija par sniegtajiem veselības aprūpes pakalpojumiem un to vērtībām nodrošinās darījumu fiskālo uzraudzību. Vienlaikus samazināsies slogs veselības aprūpes pakalpojumu saņēmējiem, jo informācija reģistrētajā elektroniskajā kvītī par saņemto pakalpojumu tiks izmantota Gada ienākumu deklarācijas sagatavošanai iedzīvotāju ienākuma nodokļa pārmaksas atmaksas aprēķina veikšanai.  Ministru kabineta noteikumu Nr.96 grozījumu projektā arī pasta pakalpojumu sniedzējiem par pasta pakalpojumiem, kuri sniegti, izmantojot pasta sūtījumu saņemšanas iekārtas (pakomātus), paredzētas tiesības nelietot elektroniskās ierīces vai iekārtas, darījumu partnerim uz tā norādīto saziņas līdzekli nosūtot reģistrētās elektroniskās kvītis, kuru numuri ir ģenerēti VID elektroniskās deklarēšanas sistēmā.  Ministru kabineta noteikumos Nr.96 pašlaik ir noteikts atbrīvojums no elektronisko ierīču un iekārtu lietošanas, saņemot samaksu par darījumiem skaidrā naudā ārpus struktūrvienībām un izsniedzot kvīti, pasta komersantam – VAS “Latvijas Pasts”, kurš vēsturiski bija vienīgais pasta pakalpojumu sniedzējs. Ņemot vērā tehnoloģiju attīstību, vairāki komersanti, kuri pasta pakalpojumus sniedz, izmantojot pasta sūtījumu saņemšanas iekārtas (pakomātus), Latvijā reģistrējušies kā pasta komersanti atbilstoši Pasta likumā noteiktajai kārtībai. Tādējādi, lai būtu vienota pieeja visiem vienas darbības sfēras uzņēmumiem, noteikumu projektā paredzēts atbrīvojums no elektronisko ierīču un iekārtu lietošanas arī pasta pakalpojumu sniedzējiem, kuri pakalpojumu sniegšanu nodrošina, izmantojot pasta sūtījumu saņemšanas iekārtas (pakomātus). Fiskālo uzraudzību pasta pakalpojumu darījumiem, izmantojot pasta sūtījumu saņemšanas iekārtas (pakomātus), nodrošinās kvīšu numurēšana ar numuriem, kuri ģenerēti VID elektroniskās deklarēšanas sistēmā, kā arī Ministru kabineta noteikumu Nr.96 grozījumu projektā ietvertais nosacījums, ka samaksa pasta sūtījumu saņemšanas iekārtā (pakomātā) netiek veikta skaidrā naudā, bet tikai ar maksājumu kartēm vai izmantojot mobilās lietotnes.  Veselības aprūpes pakalpojumu sniedzējus un pasta pakalpojumu sniedzējus, kuri pakalpojumu sniegšanā izmanto pasta sūtījumu saņemšanas iekārtas (pakomātus), elektroniski sagatavojot reģistrētās kvītis, darījumu fiskālo uzraudzību nodrošinās arī prasība elektroniski sagatavotajā reģistrētajā kvītī rekvizītu “preču pārdevēja vai pakalpojuma sniedzēja paraksts” norādīt atbilstoši Ministru kabineta noteikumu Nr.95 31.1 punkta nosacījumiem, tas ir, katrai elektroniski sagatavotajai reģistrētai kvītij atbilstoši *"Secure Hash Standard (SHS) (FIPS PUB 180-4)"* standartam jāaprēķina *Hash SHA-1* vai *Hash SHA-256* kontrolsumma. Katras reģistrētās elektroniskās kvīts *Hash SHA-1* vai *Hash SHA-256* aprēķinu veic no visiem Ministru kabineta noteikumu Nr.95 1.pielikumā definētajiem laukiem (vārdu “Ceks” aizstājot ar vārdu “Kvits”) numuru augošā secībā, kuri atbilst Ministru kabineta noteikumu Nr.96 71.punktā noteiktajiem kvīts rekvizītiem. Pirms reģistrēto kvīšu izsniegšanas uzsākšanas nodokļu maksātājs iesniedz VID precīzu *Hash* kontrolsummas aprēķina algoritmu, kurš ir pārbaudāms un atkārtojams.  Vienlaicīgi jānorāda, ka veselības aprūpes pakalpojumu sniedzēji darījumu reģistrēšanai arī turpmāk varēs izvēlēties lietot normatīvo aktu prasībām atbilstošas elektroniskās ierīces vai iekārtas, vai pakalpojumu sniedzēji ar mazu apgrozījumu – izsniegt reģistrētās kvītis papīra dokumenta formā atbilstoši Ministru kabineta noteikumu Nr.96 82.1.3.apakšpunktā noteiktajam atbrīvojumam no kases aparātu lietošanas.  Līdz ar to Ministru kabineta noteikumus Nr.96 nepieciešams papildināt ar 68.1, 75.1, 75.2, 75.3,82.1 un 82.2 punktu un grozīt 63. punkta, 71.5., 71.10., 78.4. un 82.1. apakšpunkta redakciju ( *noteikumu projekta 2., 3., 5., 6., 8., 9., 10. un 11.punkts*).  3. Ministru kabineta noteikumi Nr.96 nosaka pienākumu nodokļu maksātājiem samaksu par darījumiem reģistrēt kases aparātā, hibrīda kases aparātā, kases sistēmā vai specializētā ierīcē vai iekārtā.  Lai noteiktu izmantojamās iekārtas veidu – kases aparāts, hibrīda kases aparāts vai kases sistēma, nodokļu maksātājiem jāņem vērā Ministru kabineta noteikumu Nr.96 4., 5., 6., 7. un 7.1 punktā norādītie hibrīda kases aparāta vai kases sistēmas obligātie lietošanas uzsākšanas kritēriji.  Nodokļu maksātājam pastāvīgajā darbības vietā vai konkrētajā struktūrvienībā trīs mēnešu laikā ir jāsāk lietot hibrīda kases aparāts vai kases sistēma, ja darījumu vērtība, kas reģistrēta, izmantojot elektroniskās ierīces un iekārtas, iepriekšējo 12 mēnešu laikā pastāvīgajā darbības vietā vai konkrētajā struktūrvienībā pārsniedz 350 000 *euro*.  Savukārt, ja darījumu vērtībā, kas reģistrēta, izmantojot elektroniskās ierīces vai iekārtas, konkrētā struktūrvienībā vai pasažieru pārvadājumu transportlīdzeklī (sauszemes, gaisa vai jūras transportā), iepriekšējo 12 mēnešu laikā pārsniedz 1 500 000 *euro*, nodokļu maksātājam konkrētajā struktūrvienībā vai transportlīdzeklī jāuzsāk lietot kases sistēmas.  Ielu tirdzniecības vietās nodokļu maksātājs var lietot kases aparātu, ja nodokļu maksātāja veikto preču piegāžu un (vai) sniegto pakalpojumu kopējā vērtība iepriekšējo 12 mēnešu laikā ielu tirdzniecības vietās nepārsniedz 150 000 *euro*. Pārsniedzot šo vērtību, trīs mēnešu laikā ir jāuzsāk lietot hibrīda kases aparāts vai kases sistēma.  Nevalstiskās organizācijas norāda, ka uzņēmumi, kuriem ir liels apgrozījums, ir jāizmanto hibrīda kases aparāti vai kases sistēmas, kuru iegādei ir augstas izmaksas, lai gan to saimnieciskās darbības veidam atbilstošas konstrukcijas iekārta būtu kases aparāts.  Uzņēmumam liela apgrozījuma gadījumā hibrīda kases aparāti vai kases sistēmas ir jāiegādājas arī tad, ja pakalpojumi tiek sniegti vai preces pārdotas ārpus pastāvīgās darbības vietas (piemēram, sadzīves tehnika vai rūpniecības preces tiek demonstrētas un tirgotas potenciālā pircēja dzīvesvietā vai birojā).  Tikšanās ar nevalstiskajām organizācijām laikā tika panākta vienošanās par atteikšanos no darījuma vērtības, kas reģistrēta, izmantojot elektroniskās ierīces un iekārtas, kritērija hibrīda kases aparāta vai kases sistēmas lietošanas uzsākšanai. Līdz ar to nodokļu maksātājam jālieto tā saimnieciskās darbības veidam atbilstošas konstrukcijas elektroniskā ierīce vai iekārta.  Tādējādi Ministru kabineta noteikumu Nr.96 grozījumu projekts paredz, ka nodokļu maksātājiem, lietošanai izvēloties elektroniskās iekārtas veidu – kases aparātu, hibrīda kases aparātu vai kases sistēmu, turpmāk nebūs jāņem vērā darījuma vērtība, kas reģistrēta, izmantojot elektroniskās ierīces un iekārtas, kritērijs, bet jālieto saimnieciskās darbības veidam atbilstošas konstrukcijas elektroniskā ierīce vai iekārta.  Ministru kabineta noteikumos Nr.96 nepieciešams svītrot 4., 5., 6., 7. un 7.1punktu *(noteikumu projekta 1.punkts).*  4. Atbilstoši Satiksmes ministrijas iesniegtajam priekšlikumam ar grozījumu MK noteikumos Nr.96 VSIA “Autotransporta direkcija” tiks noteiktas tiesības (tāpat kā tas šobrīd noteikts VAS “Ceļu satiksmes drošības direkcija”) izvēlēties nelietot elektroniskās ierīces vai iekārtas, izsniedzot pakalpojuma saņēmējam kvīti.  Atbilstoši Satiksmes ministrijas sniegtajai informācijai regulējums nepieciešams, jo VSIA “Autotransporta direkcija” (turpmāk – Autotransporta direkcija) plāno ar 2019.gada 1.martu atteikties no skaidras naudas norēķiniem, norēķinos ar klientiem ieviešot bezskaidras naudas norēķinus (izmantojot maksājumu kartes vai naudas pārskaitījumus ar bankas starpniecību). To paredz arī Ministru kabineta noteikumu projekts “Valsts sabiedrība ar ierobežotu atbildību “Autotransporta direkcija” maksas pakalpojumu cenrādis”, kas izsludināts Valsts sekretāru sanāksmē 2018.gada 18.oktobrī (VSS-1072).  Satiksmes ministrija norāda, ka Autotransporta direkcija plāno uzlabot klientu apkalpošanu, bezskaidras naudas norēķinus nodrošinot pie katra klientu apkalpošanas speciālista. Ieviešot bezskaidras naudas norēķinus un atsakoties no darījumu reģistrēšanas kases sistēmā, būs iespējams samazināt administratīvo slogu un nodrošināt ātrāku, ērtāku un mūsdienīgāku klientu apkalpošanas procesu, jo klients tiktu apkalpots pie viena klientu apkalpošanas speciālista, nevis, kā tas ir šobrīd, kad procesā ir iesaistīts gan klientu apkalpošanas speciālists, gan kasieris. Tas tiktu realizēts, izvietojot pie katra klientu apkalpošanas speciālista karšu (POS) termināli, un klientam par darījumu tiktu izsniegts termināļa čeks un kvīts ar visiem nepieciešamajiem rekvizītiem no valsts informācijas sistēmas “Autopārvadātāju informatīvā datubāze” (APIDB). Uzlabojot klientu apkalpošanu, tiktu sekmēta arī Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” prasību ievērošana. Lai panāktu iepriekšminēto, Ministru kabineta noteikumos Nr.96 būtu nepieciešams paredzēt, ka Autotransporta direkcija var nelietot kases sistēmas.  Šobrīd Autotransporta direkcija klientu apkalpošanai izmanto 5 kases sistēmas (CHD 9000): divas Rīgā un pa vienai katrā no 3 teritoriālajām struktūrvienībām (Cēsīs, Liepājā un Daugavpilī). Lai uzlabotu klientu apkalpošanu un nodrošinātu pakalpojumu apmaksas iespēju pie katra klientu apkalpošanas speciālista, Autotransporta direkcijai atbilstoši šī brīža tiesiskajam regulējumam – lietojot kases sistēmas – papildus būtu jāiegādājas 11 kases sistēmas un 11 karšu (POS) termināļi. Pēc noteikumu projektā paredzētā regulējuma ieviešanas – nelietojot kases sistēmas – papildus būtu jāiegādājas 11 karšu (POS) termināļi.  Visi Autotransporta direkcijas sniegtie pakalpojumi tiek reģistrēti valsts informācijas sistēmā “Autopārvadātāju informatīvā datubāze” (APIDB) un resursu vadības sistēmā Horizon, nodrošinot maksājumu augstāku drošības līmeni. Katram sniegtajam pakalpojumam reģistrā tiek fiksēts ieraksts un tiek izsniegts dokuments (papīra formātā vai elektronisks), līdz ar to visi Autotransporta direkcijas sniegtie pakalpojumi un par tiem veiktie maksājumi ir izsekojami. Izveidotais risinājums nodrošina visu ienākošo maksājumu fiksēšanu. APIDB katru gadu tiek veikts uzraudzības audits. Autotransporta direkcijas pakalpojumu sniegšana ir sertificēta atbilstoši ISO 9001 standartam, kas nosaka nepārtrauktu procesu uzraudzību. Tādējādi nelietojot kases sistēmas, visi maksājumi par Autotransporta direkcijas sniegtajiem pakalpojumiem tiktu uzskaitīti un reģistrēti attiecīgajās sistēmās un datubāzēs.  Projektu Autotransporta direkcija īstenos par saviem līdzekļiem.  Tādējādi tiek grozīta MK noteikumu Nr.96 84.9.apakšpunkta redakcija, paredzot Autotransporta direkcijai tiesības (tāpat kā tas šobrīd noteikts VAS “Ceļu satiksmes drošības direkcija”) izvēlēties nelietot elektroniskās ierīces vai iekārtas, izsniedzot pakalpojuma saņēmējam kvīti *(noteikumu projekta 12.punkts)*. |
| 3. | Projekta izstrādē iesaistītās institūcijas un publiskas personas kapitālsabiedrības | | Finanšu ministrija (VID). |
| 4. | Cita informācija | | Noteikumu projekti tiek virzīti steidzamības kārtībā kā Ministru kabineta lieta.  Grozījumiem Ministru kabineta noteikumos Nr.95 un Ministru kabineta noteikumos Nr.96 ir jāstājas spēkā līdz 2019.gada 1.janvārim.  Ja netiks nodrošināta grozījumu Ministru kabineta noteikumos Nr.95 un Ministru kabineta noteikumos Nr.96 stāšanās spēkā līdz 2019.gada 1.janvārim, radīsies nelabvēlīga situācija sabiedriskā transporta nozarē.  Sabiedriskās transporta nozares uzņēmumiem atbilstoši Ministru kabineta noteikumu Nr.95 un Ministru kabineta noteikumu Nr.96 vispārīgajā regulējumā noteiktajām prasībām būs jānodrošina Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošana jau no 2019.gada 1.janvāra. Tādējādi, jau šobrīd pielāgojot vai iegādājoties jaunas elektroniskās ierīces un iekārtas, nozarei radīsies nelietderīgas izmaksas.  Ar grozījumiem Ministru kabineta noteikumos sabiedriskā transporta nozares uzņēmumiem tehniskajām prasībām atbilstošu elektronisko ierīču un iekārtu lietošanas uzsākšanas termiņš tiks pagarināts līdz 2021.gadam, lai nozares uzņēmumi, nodrošinot elektroniskām ierīcēm un iekārtām tehnisko prasību izpildi, vienlaicīgi nodrošinātu arī prasību izpildi, kas radīsies saistībā ar elektroniskās ierīces vai iekārtas sasaistes izveidi ar pasažieru braukšanas maksas atvieglojumu uzskaites sistēmām republikas nozīmes maršrutos un pilsētu pašvaldībās, kas tiks izveidotas līdz 2021.gadam. Elektroniskajām ierīcēm un iekārtām būs jāizpilda arī paaugstinātas kvalitātes prasības, kas tiks izvirzītas plānotajā iepirkumā sabiedriskā transporta pakalpojumu sniegšanai reģionālās nozīmes autobusu maršrutos no 2021.gada. Līdz ar to, pagarinot Ministru kabineta noteikumos Nr.95 noteikto tehnisko prasību ieviešanas termiņu līdz 2021.gadam, nepieciešamās darbības visu prasību izpildei būs iespējams apvienot un izpildīt vienlaicīgi, tādējādi tiks novērsta nepieciešamība elektroniskās ierīces un iekārtas pielāgot atkārtoti. |
|  |  | |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu Nr.96 grozījumu projekts attiecas uz nodokļu un citu maksājumu reģistrēšanas elektronisko ierīču un iekārtu lietotājiem.  Atbilstoši Ministru kabineta noteikumos Nr.96 noteiktajai kārtībai VID vienotajā datubāzē (reģistrā) reģistrēto lietotāju skaits – aptuveni 30 000 lietotāji.  Veselības aprūpes pakalpojumu sniedzēju skaits – aptuveni 1000 pakalpojumu sniedzēji, kuriem lietošanā ir aptuveni 1700 elektroniskās ierīces un iekārtas. Veselības aprūpes pakalpojumu sniedzēju skaits, kuri izvēlēsies darījumu apliecināšanai izsniegt elektroniski sagatavotās reģistrētās kvītis, nav precīzi nosakāms, to skaits varētu būt aptuveni 70 % no visu veselības aprūpes pakalpojumu sniedzēju skaita.  Pasta pakalpojumu sniedzēju skaits, kuri pasta pakalpojumu sniegšanā izmanto pasta sūtījumu saņemšanas iekārtas (pakomātus) – trīs uzņēmumi.  Elektronisko ierīču un iekārtu lietotāju skaitu, uz kuriem attieksies regulējums attiecībā uz darījuma vērtības, kas reģistrēta, izmantojot elektroniskās ierīces un iekārtas, kritērija atcelšanu hibrīda kases aparāta vai kases sistēmas obligātas lietošanas uzsākšanai, nav iespējams noteikt, jo VID rīcībā nav informācijas par darījuma vērtību, kas reģistrēta, izmantojot elektroniskās ierīces un iekārtas.  Ministru kabineta noteikumu Nr.96 grozījumu projekta un Ministru kabineta noteikumu Nr.95 grozījumu projekta regulējums ietekmēs arī sabiedriskā transporta pakalpojumu sniedzēju uzņēmumus un uzņēmumus, kuri pārdod sabiedriskā transporta braukšanas biļetes biļešu tirdzniecības kasēs.  Ministru kabineta noteikumu Nr.96 grozījumu projekts attiecas arī uz VSIA “Autotransporta direkcija”. Autotransports direkcijas klienti ir komersanti, kuri plāno uzsākt vai ir jau uzsākuši uzņēmējdarbību autopārvadājumu jomā, pašpārvadājumu veicēji, juridiskās un fiziskās personas, kurām savai darbībai nepieciešamas digitālā tahogrāfa kartes, kā arī taksometru vadītāji.  Vienlaikus noteikumu projekti attiecas uz VID. | |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu Nr.96 grozījumu projekts samazina elektronisko ierīču un iekārtu lietotāju administratīvo slogu.  Atceļot kritērijus darījuma vērtībai, kas reģistrēta, izmantojot elektroniskās ierīces un iekārtas, hibrīda kases aparāta vai kases sistēmas obligātas lietošanas uzsākšanai, elektronisko ierīču un iekārtu lietotājiem, kuriem ir liela darījumu vērtība, kas reģistrēta, izmantojot elektroniskās ierīces un iekārtas, bet atbilstoši to saimnieciskās darbības veidam nav nepieciešams lietot hibrīda kases aparātu vai kases sistēmu, būtiski samazināsies elektronisko ierīču un iekārtu iegādes izmaksas.  Izmaksas samazināsies arī veselības aprūpes pakalpojumu sniedzējiem un tādiem pasta pakalpojumu sniedzējiem, kuri pasta pakalpojumu sniegšanu nodrošinās, izmantojot pasta sūtījumu saņemšanas iekārtas (pakomātus), un turpmāk izvēlēsies nelietot elektroniskās ierīces vai iekārtas, bet piemēros elektroniski sagatavotās VID reģistrētās kvītis ar VID ģenerētiem numuriem.  Administratīvais slogs samazināsies veselības aprūpes pakalpojumu saņēmējam, jo reģistrēto kvīti ienākuma nodokļa pārmaksas atmaksas aprēķinam nebūs nepieciešams iesniegt VID – informācija jau būs nosūtīta ar pārskatu par reģistrēto kvīšu izlietojumu.  Izvēloties iespēju nelietot elektroniskās ierīces vai iekārtas un kā darījumu apliecinošu dokumentu izsniedzot noteiktā kārtībā noformētu kvīti, VSIA “Autotransporta direkcija”, ieviešot plānotos uzlabojumus klientu apkalpošanā, neveidosies izmaksas, lai nodrošinātu papildus 11 kases sistēmu iegādi. | |
| 3. | Administratīvo izmaksu monetārs novērtējums | Administratīvo izmaksu monetāru novērtējumu veselības pakalpojumu sniedzējiem un pasta pakalpojumu sniedzējiem, kuri izmanto pakomātus, nav iespējams aprēķināt, jo nav zināms elektronisko ierīču un iekārtu lietotāju skaits, uz kuriem attieksies regulējums. | |
| 4. | Atbilstības izmaksu monetārs novērtējums | Izmaksu samazinājumu, atceļot darījumu vērtības, kas reģistrēta, izmantojot elektroniskās ierīces un iekārtas, kritēriju hibrīda kases aparāta vai kases sistēmas obligātas lietošanas uzsākšanai, nav iespējams noteikt, jo nav nosakāms elektronisko ierīču un iekārtu lietotāju skaits, uz kuriem regulējums attieksies.  Izmaksu samazinājumu veselības aprūpes pakalpojumu sniedzējiem un pasta pakalpojumu sniedzējiem, kuri pasta pakalpojumu sniegšanā izmanto pasta sūtījumu saņemšanas iekārtas (pakomātus), kas izvēlas nelietot elektroniskās ierīces vai iekārtas, izsniedzot reģistrētās kvītis, kuru numuri ir ģenerēti VID elektroniskās deklarēšanas sistēmā, nav iespējams aprēķināt. Novērtējumā ir jāņem vērā finansiālais ieguvums, atsakoties no elektronisko ierīču vai iekārtu iegādes un izmantošanas, vienlaicīgi ir jāņem vērā izmaksas, kuras veidosies, Ministru kabineta noteikumos Nr.96 grozījumu projektā noteikto prasību izpildei iekārtai, kura elektroniski sagatavos reģistrētās kvītis. | |
| 5. | Cita informācija | Ministru kabineta noteikumu Nr.96 grozījumu projektā un Ministru kabineta noteikumu Nr.95 grozījumu projektā ietvertais regulējums, kas paredz pagarināt Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošanas uzsākšanas termiņu sabiedriskajam transportam no šobrīd noteiktā termiņa – 2019.gada 1.janvāra – līdz 2021.gada 1.janvārim novērsīs sabiedriskā transporta nozares nelietderīgus izdevumus, kas rastos, ja prasībām atbilstošo ierīču un iekārtu lietošana nozarē būtu jāuzsāk no 2019.gada 1.janvāra.  Ar grozījumiem Ministru kabineta noteikumos sabiedriskā transporta nozares uzņēmumiem tehniskajām prasībām atbilstošu elektronisko ierīču un iekārtu lietošanas uzsākšanas termiņš tiks pagarināts līdz 2021.gadam, lai nozares uzņēmumi, nodrošinot elektroniskām ierīcēm un iekārtām tehnisko prasību izpildi, vienlaicīgi nodrošinātu arī prasību izpildi, kas radīsies saistībā ar elektroniskās ierīces vai iekārtas sasaistes izveidi ar pasažieru braukšanas maksas atvieglojumu uzskaites sistēmām republikas nozīmes maršrutos un pilsētu pašvaldībās, kas tiks izveidotas līdz 2021.gadam. Elektroniskajām ierīcēm un iekārtām būs jāizpilda arī paaugstinātas kvalitātes prasības, kas tiks izvirzītas plānotajā iepirkumā sabiedriskā transporta pakalpojumu sniegšanai reģionālās nozīmes autobusu maršrutos no 2021.gada. Līdz ar to, pagarinot Ministru kabineta noteikumos Nr.95 noteikto tehnisko prasību ieviešanas termiņu līdz 2021.gadam, nepieciešamās darbības visu prasību izpildei būs iespējams apvienot, tādējādi tiks novērsta nepieciešamība elektroniskās ierīces un iekārtas pielāgot atkārtoti. | |
|  |  |  | |
| **III. Tiesību akta projekta ietekme uz valsts budžetu un pašvaldību budžetiem** | | | |
| *Noteikumu projekti šo jomu neskar.* | | | |
|  | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | Ministru kabineta noteikumu projekti “Grozījumi Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība”” un “Grozījumi Ministru kabineta 2014.gada 11.februāra noteikumos Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām”” ir saistītie tiesību aktu projekti, kas tiek virzīti pieņemšanai vienlaicīgi un kuriem ir pievienota apvienotā anotācija. | |
| 2. | Atbildīgā institūcija | Finanšu ministrija (VID). | |
| 3. | Cita institūcija | Nav. | |
|  | | | |
| **V. Tiesību akta projekta atbilstība Latvijas Republikas starptautiskajām saistībām** | | | |
| *Noteikumu projekti šo jomu neskar.* | | | |
|  | | | |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Noteikumu projektus plānots izskatīt Ministru kabinetā steidzamības kārtībā kā Ministru kabineta lietu. Noteikumu projekti ir sagatavoti, ņemot vērā no nodokļu maksātājiem un sociālajiem partneriem saņemtos priekšlikumus. |
| 2. | | Sabiedrības līdzdalība projekta izstrādē | | Grozījumu veikšanu Ministru kabineta noteikumos Nr.95 un Ministru kabineta noteikumos Nr.96 attiecībā uz Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošanas uzsākšanas termiņa pagarināšanu sabiedriskajam transportam līdz 2021.gada 1.janvārim ierosināja Satiksmes ministrija, valsts SIA “Autotransporta direkcija”, AS “Pasažieru vilciens” un Latvijas pasažieru pārvadātāju asociācija, izvērtējot finansiālo ietekmi un iespējas sabiedriskā transporta uzņēmumiem tehniskajām prasībām atbilstošu ierīču un iekārtu lietošanu uzsākt no 2019.gada 1.janvāra.  Veselības ministrija un Veselības aprūpes darba devēju asociācija, kā arī pasta pakalpojumu sniedzēji, kuri pakalpojumu sniegšanā izmanto pakomātus, iesniedza priekšlikumus Ministru kabineta noteikumu Nr.96 grozījumiem, lai noteiktu, ka veselības nozares uzņēmumiem un pasta pakalpojumu sniedzējiem, kuri izmanto pakomātus, ir tiesības nelietot elektroniskās ierīces vai iekārtas, izsniedzot elektroniski sagatavotas VID reģistrētās kvītis ar VID ģenerētiem numuriem.  Lielie nodokļu maksātāji ierosināja veikt grozījumus Ministru kabineta noteikumos Nr.96 un atcelt prasību nodokļu maksātājiem, izvēloties saimnieciskās darbības veidam atbilstošas konstrukcijas elektroniskās iekārtas veidu, ņemt vērā apmēru darījumu vērtībai, kas reģistrēta, izmantojot nodokļu maksātāja reģistrētās elektroniskās ierīces un iekārtas.  Satiksmes ministrija iesniedza priekšlikumu noteikt VSIA “Autotransporta direkcija” tiesības (tāpat kā tas šobrīd noteikts VAS “Ceļu satiksmes drošības direkcija”) izvēlēties nelietot elektroniskās ierīces vai iekārtas, pakalpojuma saņēmējam izsniedzot noteiktā kārtībā noformētu kvīti. |
| 3. | | Sabiedrības līdzdalības rezultāti | | Ministru kabineta noteikumu Nr.95 grozījumu projektā un Ministru kabineta noteikumu Nr.96 grozījumu projektā ietvertais regulējums attiecībā uz Ministru kabineta noteikumos Nr.95 noteiktajām tehniskajām prasībām atbilstošu elektronisko ierīču un iekārtu lietošanas uzsākšanas termiņu sabiedriskajam transportam līdz 2021.gada 1.janvārim ir sagatavots, ņemot vērā Satiksmes ministrijas, valsts SIA “Autotransporta direkcija”, AS “Pasažieru vilciens” un Latvijas pasažieru pārvadātāju asociācijas izteikto viedokli.  Priekšlikums Ministru kabineta noteikumu Nr.96 grozījumiem attiecībā uz veselības nozares uzņēmumu un pasta pakalpojumu sniedzēju, kuri izmanto pakomātus, tiesībām nelietot elektroniskās ierīces vai iekārtas, izsniedzot elektroniski sagatavotās VID reģistrētās kvītis ar VID ģenerētiem numuriem, ir izstrādāts, pamatojoties uz Veselības ministrijas un Veselības aprūpes darba devēju asociācijas, kā arī pasta pakalpojumu sniedzēju, kuri pakalpojumu sniegšanā izmanto pakomātus, priekšlikumiem.  Ministru kabineta noteikumu Nr.96 grozījumu projektā ietvertais regulējums, kas paredz, ka nodokļu maksātājiem lietošanai izvēloties elektroniskās iekārtas veidu – kases aparāts, hibrīda kases aparāts vai kases sistēma, turpmāk nebūs jāņem vērā apmērs darījuma vērtībai, kas reģistrēta, izmantojot elektroniskās ierīces un iekārtas iepriekšējo 12 mēnešu laikā, kritērijs, ir sagatavots, ņemot vērā nodokļu maksātāju izteiktos viedokļus. Vienlaikus jānorāda, ka normatīvais regulējums arī turpmāk uzņēmumam paredz pienākumu lietot tā saimnieciskai darbībai atbilstošu ierīci vai iekārtu. Piemēram, ja elektronisko ierīci vai iekārtu nepieciešams saslēgt ar datoru datu apmaiņai ar uzņēmuma noliktavas vai grāmatvedības uzskaites sistēmu, ir jāizvēlas iekārta vai ierīce, kuras programmatūra šādu saslēgumu nodrošina.  Ņemts vērā Satiksmes ministrijas iesniegtais priekšlikums noteikt VSIA “Autotransporta direkcija” tiesības izvēlēties nelietot elektroniskās ierīces vai iekārtas, pakalpojuma saņēmējam izsniedzot noteiktā kārtībā noformētu kvīti. |
| 4. | | Cita informācija | | Nav. |
|  | |  | |  |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | | Projekta izpildē iesaistītās institūcijas | | VID, jo nodokļu un citu maksājumu reģistrēšanas elektronisko ierīču un iekārtu lietošanas kārtības uzraudzību veic VID.  VSIA “Autotransporta direkcija” | |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Noteikumu projekti neparedz jaunu institūciju izveidi vai esošo institūciju likvidāciju vai reorganizāciju. Noteikumu projekti neparedz jaunu funkciju noteikšanu VID.  Noteikumu projekti tiks realizēti VID esošo cilvēkresursu un finanšu līdzekļu ietvaros.  Ministru kabineta noteikumu Nr.96 grozījumus VSIA “Autotransporta direkcija” īstenos par saviem līdzekļiem. | |
| 3. | | Cita informācija | | Nav. | |

Finanšu ministre D.Reizniece-Ozola

Kalniņa 67121634

[Agate.Kalniņa@vid.gov.lv](mailto:Agate.Kalniņa@vid.gov.lv)